Islam

Islam (Arab: الإسلام‎ al-’islām, dikecekkan [ʔislæːm]) adolah agamo nan batuhan ka Allah SWT jo banabi ka Nabi Muhammad SAW. Kato Islam sacaro harafiah aratinyo "basarah diri (pado Tuhan)". Jo labiah dari satu saparampek miliar urang pangikuik di saluruah dunia, manjadian Islam sabagai agamo tagadang kaduo di dunia sasudah agamo Kristen. Islam punyo arati "panyarahan", yaitu panyarahan diri sapanuahnyo kapado Tuhan (Arab: الله, Allāh). Panganuik agamo Islam disabuik Muslim nan baarati "surang nan tunduak kapado Tuhan", atau labiah langkoknyo adolah Muslimin bagi laki-laki jo Muslimat bagi padusi. Islam dianuik jo mayoritas panduduak Indonesia, damikian pulo urang Minang kini ko baagamo Islam sajak masuaknyo agamo Islam ka Minangkabau. Falsafah urang Minangkabau nan tanamo manganai agamo Islam: Adaik basandi syarak, syarak basandi Kitabullah. Syarak mangato adaik mamakai.
Islam maajaan bahaso Allah manurunan firman-Nyo kapado manusia malalui para nabi jo rasul utusan-Nyo, jo mayakini sacaro sungguah-sungguah bahaso Muhammad adolah nabi jo rasul taakhia nan diutuih ka dunia dek Allah.
Islam barasa dari kato Arab Aslama-Yuslimu-Islaman nan sacaro bahaso baarati 'Manyalamaikan' misal teks 'Assalamu Alaikum' nan baarati Semoga Kasalamaikan ateh kalian sadonyo. Islam/Islaman adolah Masdar/Kato benda sabagai bahaso panunjuak dari Fi'il/Kato karajo iyolah 'Aslama' = Alah Salamaik (Past Tense) jo 'Yuslimu' = Manyalamaikan (Past Continous Tense).
Kato triliteral semitik 'S-L-M' manurunan babarapo istilah utamo dalam pamahaman manganai kaislaman, iyolah Islam jo Muslim. Kasadonyo baaka dari kato Salam jo baarati kadamaian. Kato Islam labiah spesifik lai didapek dari bahaso Arab Aslama, nan bamakna "untuak manarimo, manyarah atau tunduak" jo dalam pangaratian nan labiah jauah kapado Tuhan.
Jo damikian, Islam baarati panarimoan diri jo panyarahan diri kapado Tuhan, jo panganuiknyo musti manunjuakan iko jo manyambah-Nyo, manuruiki parintah-Nyo, jo mahindari politheisme atau syirik. Panyatoan iko mambarikan babarapo makasuik dari al-Qur’an. Dalam babarapo ayat, kualitas Islam sabagai kapicayoan ditagehan: "Barangsiapo nan Allah mahandaki ka mambarikan kapadonyo patunjuak, niscayo Baliau malapangan dadonyo untuak (mamaluak agamo) Islam..." Ayat lain mahubuangkan Islām jo dīn (lazimnyo ditajamahan sabagai "agamo"): "...Pado hari iko alah Den-sampurnakan untuak kalian agamo kalian, jo alah Den-cukuikan kapado kalian nikmaik-Den, jo alah Den-ridhoi Islam itu jadi agamo bagi kalian." Namun masih ado nan lain nan manggambakan Islam itu sabagai tindakan baliak kapado Tuhan-labiah dari hanyo panyatoan pangesahan kaimanan.
Kapicayoan dasa Islam dapek ditamukan pado kalimah shahādatāin ("duo kalimaik pasaksian"), iyolah "asyhadu an-laa ilaaha illallaah, wa asyhadu anna muhammadan rasuulullaah" - nan baarati "Ambo basaksi baso tiado sasambahan nan batua salain Allah, jo ambo basaksi baso Muhammad saw adolah utusan Allah". Esensinyo adolah prinsip kaasoan Tuhan dalam pabuatannyo dan paribadatan panganuiknyo, jo pangakuan tahadok kanabian Muhammad. Adopun bilo sasaurang mayakini jo kudian maucapkan duo kalimaik pasaksian iko, inyo dapek dianggap alah manjadi surang muslim dalam statuih sabagai mualaf (urang nan baru masuak Islam dari kapicayoan lamonyo).
Kaum Muslim picayo baso Allah mangutuih Muhammad sabagai Nabi taakhia salapeh diutuihnyo Nabi Isa 6 abaik sabalunnyo. Agamo Islam picayo baso al-Qur'an jo Sunnah (satiok kato jo tindakan Muhammad) sabagai sumber hukum jo paraturan hiduik nan fundamental. Mareka indak maanggap Muhammad sabagai pangasas agamo baru, malainkan sabagai panaruih jo pambaharu kapicayoan monoteistik nan diturunkan kapado Musa, Isa, jo nabi dek Tuhan nan samo. Islam managehan baso agamo Yahudi jo Kristen balakangan sasudah painyo para nabinyo alah mambelokan wahyu nan Tuhan agiah kapado nabi-nabi iko jo mangubah teks dalam kitab suci, maagiah intepretasi palsu, ataupun kaduo-duonyo.
Umaik Islam juo mayakini Al-Qur'an nan disampaikan dek Allah kapado Muhammad, malalui parantaro Malaikat Jibril adolah sempurna jo indak ado karaguan di dalamnyo. Di dalam al-Qur'an Allah juo alah bajanji ka manjago kaotentikan al-Qur'an hinggo akhia zaman.
Adopun sabagaimano dinyatokan dalam Al-Qur'an, umaik Islam juo diwajibkan untuak baiman jo mayakini kabanaran kitab suci jo firman-Nyo nan diturunkan sabalun Al-Qur'an (Zabur, Taurat, Injil jo suhuf para nabi-nabi nan lain) malalui nabi jo rasul tadahulu sabalun Muhammad. Umaik Islam juo picayo baso salain Al-Qur'an, saluruah firman Allah tadahulu alah mangalami parubahan dek manusia. Mangacu pado kalimaik di ateh, mako umaik Islam mayakini baso Al-Qur'an adolah satu-satunyo kitab Allah nan sabana asli jo sabagai panyempurna kitab-kitab sabalunnyo.
Umaik Islam mayakini baso agamo nan dianuik dek saluruah nabi jo rasul utusan Allah sajak maso Adam adolah ciek agamo nan samo jo ciek Tuhan nan samo(tauhid), jo damikian tantu sajo Ibrahim juo manganuik katauhidan sacaro hanif (murni) nan manjadikannyo surang muslim. Pandangan iko malatakan Islam basamo agamo Yahudi jo Kristen dalam rumpun agamo nan mampicayoi Nabi Ibrahim as. Di dalam al-Qur'an, panganuik Yahudi jo Kristen acok direferensikan sabagai Ahli Kitab atau urang-urang nan dibari kitab.
Muslim picayo jo Rukun Iman nan tadiri dari 6 parkaro yaitu:
Konsep teologi dalam Islam iolah tauhid-picayo baso hanyo ado ciek Tuhan. Istilah Arab untuak Tuhan iolah Allāh; kabanyakan ilmuwan picayo inyo didapek dari panyingkekan kato al- (nan/itu) jo ʾilāh (tuhan), bamakasuik "Tuhan" (al-ilāh), namun nan lain manalusuri asa usuanyo dari kato bahaso Aram Alāhā. Banso bukan Arab mungkin manggunokan namo lain untuak Allah, sarupo "Tanrı" dalam bahaso Turki atau "Khodā" dalam Persia. Tatapi kasahannyo bapulang pado Al-Qur'an dan Sunnah. Kapicayoan kapado Allah juo marupoan sabagian dari Rukun Islam, di mano tauhid diucapkan dalam syahadaik (pangakuan), jo mangisyaraikan baso:
Dalam teologi tradisi Islam, Allah itu tak nampak dek manusia; Muslim indak paralu mambayangkan Allah karano indak ado nan sarupo jo-Nyo, hanyo mamuja jo sujuik padoNyo sabagai pancipta alam. Mareka picayo tujuan ado di dunia iolah untuak manyambah Tuhan. Qur'an kadangkalo manyabuik Allah jo namo atau sipaik lain, umpamo al-Rahman, bamakno "Maha Pangasiah" jo al-Rahim, bamakno "Maha Panyayang" (lihat Asmaul Husna). Allah dihuraikan dalam surah 112 al-Qur'an sebagai:
Dek itulah Muslim manulak konsep Tritunggal Kristen, jo mambandiangkannyo kapado politeisme.
Muslim picayo baso ado babarapo kitab suci nan diturunkan Allah pado nabi-nabinyo, jo al-Qur'an sabagai kitab taakhia. Mareka juo picayo kanduangan kitab-kitab sabalun al-Quran, Taurat jo Injil, alah diubah dari segi tafsiran, teks, atau kaduonyo. Muslim manganggap al-Qur'an sabagai firman Allah nan bana; inyo adolah padoman Islam nan utamo nan baturunan dalam bahaso Arab. Muslim picayo baso ayat Al-Qur'an alah diwahyukan kapado Nabi Muhammad SAW dek Allah malalui malaikat Jibril pado banyak paristiwa antaro 610 jo wafaiknyo bagindo pado 8 Juni 632. Al-Qur'an dikabakan alah ditulih dek sahabat Nabi samaso bagindo masih hiduik, namun caro utamo panyampaian iolah malalui lisan. Inyo alah disusun pado zaman khalifah partamo Abu Bakar as-Siddiq, jo alah distandarisasi di bawah pamarintahan khalifah katigo Usman bin Affan.
Al-Qur'an tabagi dalam 114 surah, atau bab, nan apobilo digabuangkan, tadiri dari 6,236 ayat. Surah labiah awal sacaro kronologinyo, diturunkan di Makkah, nan barisi bahasan etika jo karohanian. Surah Madaniyyah barikuiknyo kabanyakan mambicarokan isu sosial jo moral nan bakaitan jo masyarakaik Muslim. Al-Qur'an labiah manakankan panduan moral daripado ajaran hukum, jo dianggap "buku sumber prinsip jo nilai Islam". Pakar hukum Muslim marujuak hadith, atau catatan batulih kahidupan Nabi Muhammad SAW, sabagai tambahan kapado al-Qur'an jo untuak mambantu manafsirkannyo. Ulasan jo takwil al-Qur'an dikataui sabagai tafsir.
Pakatoan Qur'an bamakasuik "pangucapan". Katiko Muslim babicara sacaro abstrak manganai al-Qur'an, mareka biasonyo marujuak kitab suci nan dibaco dalam bahaso Arab daripado karya nan dicetak atau apopun tajamahannyo. Bagi Muslim, al-Qur'an hanyo sempurna kok diturunkan dalam bahaso Arab asli; tajamahan dianggap kurang tapek dek sabab pabedoan bahaso, kasalahan dalma panajamahan jo suliknyo mamaliharo kanduangan nan asli. Dek itulah tajamahan hanyo dianggap sabagai ulasan tahadok al-Qur'an, bukan co al-Qur'an itu surang.
Limo Rukun Islam (bahaso Arab: اركان الدين‎) adolah limo amalan utamo dalam Islam Sunni (Ahlus Sunnah wal Jamaah), jo limo konsep dasa panarimoan agamo bagi Islam Syiah.
Rukun Islam bagi Muslim Sunni iolah:
Manuruik Muslim Syiah, limo asas Islam iolah:
Limo rukun asas iko diikuti jo sapuluah subrukun: 1.Salat; 2.Puaso; 3.Haji; 4.Zakaik; 5.Jihad; 6.Amar ma'ruf; 7.Nahi munkar; 8.Ciek Parlimo; 9.Tawalla; 10.Tabarra.
Tampek ibadat umaik Muslim disabuik musajik atau masajik. Ibadah nan biaso dilakukan di Masajik antaro lain salat bajama'ah, caramah agamo, parayaan hari gadang, diskusi agamo, baraja mangaji (mambaco Al-Qur'an) jo lain sabagainyo. Bantuak lain dari masajik adolah mushalla, langgar, atau surau, nan biasonyo punyo sabuah kaum.